**Қарсақ бастауыш мектебі**

 **Аяулы күз,алтын күз!**

 **ертеңгілік**

 **2017-2018 оқу жылы**

**Жансұлтан:**

Алтын, алтын сары алтын,

Алтын күзде нұр жатыр.

Мектептегі дәстүрлі .

Мерекеміз бұл да бір.

**Нарқыз:**

Берекесін сыйлауға ,

Өлкемізге күз келді.

Күзгі балды тойлауға ,

Шақырамыз сіздерді.

Сахналақ қойылым.

Сахнаның шетінде « Алтын күз» тақырыбына арнап шығарма жазып отырған оқушы отырады. Кітап, дәптерлерін ашып, сабақ қарайды.Кітап оқып, әрі , бері бері жүріп үстелге отырады.

**Мақсат:**

-Достым, Еркежан , мұғалім үйге күз тақырыбында шығарма жазуға берген.-Көмектесші.

**Еркежан:**

-Мақсат оған қиналатын несі бар Күз айы –өте бір тамаша мезгіл.Күздің бізге берер сыйы да мол. Өзің ойланып отырып жаз , содан кейін маған оқып бересің (Мақсат ойланып жаза бастайды.)

Дауыстап оқып, отырып жазады.

**Мақсат:**

Күз келді,күн суыта бастады.Ба-ла-лар да өз-де-рі-нің ал-тын ұя мек-теп-тер-іне о-рал-ды-ыыыы. –(деп ұйқыға кетеді.дауысы біртіңдеп бәсеңдейді)

Музыка ойнайды,балалар билейді

( Еркежан мен Мақсат сахнаға шығып аң - таң болады.Таңданып )

**Еркежан:**

-Біз қайда келдік?

(Күз киімін киген қыз бала келеді.)

**Күз( Жанель):**

-Мен күзбін . Өте еркемін . Сәл нәрсеге ренжіп. Бұртыйып қабағымды түйе қаламын. Кейде болмашыға өкпелеп , көз жасымды алмай төгіп-төгіп жіберемін. Әйтсе де менің жомарттығым мен ақ көңілдігімді бәрі де ұнатады.

-Менің айларым -еңбек ерліктің айы . Отан қоймасы , алтын астыққа толады. Диқандар еңбек жемісіне келетін береке айы , берекесін тойлайтын , мереке айы . Сондықтан да мені жұрт « Алтын күз» деп теңейді.

Ән: «--------------------- »

**Еркежан:**

- Мақсат күздің ең керемет байлығын көрдің бе?

( Мақсат таңырқай .) -Ол не Еркежан?

**Еркежан:**

-Ол деген егін . Егін дегенім-дән . Дән дегенім нан емес пе? Біздің бар байлығымыз нанға толды. Нан –бақытты өмірдің бастауы, нан ән мен жырдың өзегі . Нан қасиет, нан -береке , нан-мереке емес пе !

Сахналық көрініс:

Сахнада әр түрлі жануарлар киіммен киінген аңдар алма, алмұрт, жемістерді себетке жинап жүргенін көрген Шыңғыс:

-Оу кірпі , сен не істеп жүрсің?

Кірпі: Сен айналаңа қарашы, жемістер, көкөністер пісіп , жерге түсіп жатыр, соны жинап , қысқа дайындалып жатырмыз.

**Шыңғыс: -** Араларыңда аю жоқ қой?

Кірпі: - Аюлар қысқы ұйқыға дайындалып жатыр. Мен қазір күзгі көкөністер, жемістер туралы жұмбақ жасырамын. Ал шешейік:

Дөп-дөңгелек доптай,

Іші қызыл шоқтай.

Дәмін татып көрсең,

Одан дәмді жоқтай. (қарбыз)

2.Тәтті,

Тәттінің іші қатты,

Қатының іші тәтті. (өрік)

3.Бұл недеген көп киім,

Жетпіс қабат көк киім.

Жаңбыр одан өтпейді,

Қабат-қабат тоны бар,

Түймелеуге жетпейді.(орамжапырақ)

4.Үстіне тігіп көк шатыр,

Астында қызыл дәу жатыр.(қызылша)

Кірпі: - Рахмет, балалар! Күн суытты, бізге азық жинап үлгеру керек. Сау болыңдар!

**Еркежан:**

-Балалар, келген қоңақтардың құрметіне өз өнерлерімізді көрсетейік.

**Шыңғыс:**

-Жас өнерпаздарымыздың орындауларында шағын концертімізді көруге шақырмыз.

1.Тақпақтар 2-4 сыныптар

2. Би «Қолшатыр»

Күн шығады : **Нарқыз.**

**Бейсен: -** Біз, тағы қандай таңғажайып жерге тап болдық. (Осы кезде жаңбыр мен жел , күн сәулесін қуып жүреді )

**Шыңғыс: –** Күн сәулесі саған не болды? Сен неге жабырқаусың ?

**Жансұлтан:-** Күз мезгілінде тек жеміс жидектер ғана пісіп қоймайды , табиғатта да өзгерістер болады. Желмен найзағай егер бізбен ойнамасаң селкілдеп тұрып,жаңбырлатамыз -деп менің соңымнан қуып болмайды.

**Еркежан:** Балалар ондай болса күнге көмек көрсетейік.

**Мақсат:** Ойынсыз мереке бола ма?. Мен сіздерді «----» ойынын ойнауға шақырамын.

**Жансұлтан:** Балалар,біз 2-сынып қыздарын ортаға шақырайық күнге арнап ән айтсын.

**Нарқыз:**

Мақсат , сен не, ұйықтап қалғансың ба? Сенің шығарма жазғаның қайда?

**Мақсат:**

-Нарқыз, мен күздің кереметін енді түсіндім.

-Күзді береке дейміз. Өйткені күзде барлық жеміс -жидектер ,егін пісіп , мал семіреді.

Күзді-байлық дейміз. Өйткені піскен егін , жеміс-жидектер дүкендерге толады. Молшылық болады.

-Күзді мереке дейміз-адамдар өз еңбегінің жемісін көріп қуанады , мерекелейді.

-Енді мен шығармадан «5» алатын болдым.

( Сахна сыртынан оқылады.) Музыка

Алтын күз сіз бен бізге шуақ шашсын.

Көңілдің серіппелі күйін ашсын.

Бақ пен шаттық бірге қатар қонып,

Береке бірлікпенен ортақтассын.

Ән : «күз жомарт» барлық сыныптар

 Жүргізушілер ойындар ойнатады,билейді.Соңында ертеңгіліктің екінші бөлімі дастарқан басында күз өнімдерінен жасалған түрлі дәмдерін жеумен жалғасады.

 Барлық белсенді қатысқан оқушыларға сынып жетекшілер алғыстарын білдірді.